
O Volaplikaflens valopo! 

Eko! me nlim at yelod 25 ld gaseda Volapliki nuik gebola finikon, 
keli laxguvan a stimakadamal Ralph Midgley iflinom iin 1980 ed 
iredakom dii yels 24. Fredobs vemo, das gased at alaidulon so 
luniipo, e spelobs, das odabinonos dii modiks degyels ftittirik. 

tin tim blikritidik at plitos ad nunon dinis fredlikol. Bli yels anik 
Volapukan: Ian Niles itradutom lesetiilis zao 90 fa el Oscar Wilde ini 
Volapuk, kels pinotiikons in “Vog Volaptika”. Presidan ela Societe 
Oscar Wilde, sol: David Charles Rose avipom ad notiikon onis in 
bevliresodatop soga at: THE OSCOLARS. Kanoy doniokopiedon 
spikedis ot de dilad: Found in Translation po resodapad: 

http://oscholars-oscholars.com/found/. 

Dokiim tefik ninadon vodemis Volapiikik sa Linglanaplikikis. 

Din telid nitedik do Volapuk binon yeged stabofik medli mekava- 
piik: Ido fa hiel Gongalo Neves pelautol. Kanols reidon oni po resoda- 
pads omik nemti La blua plumo [pen / pliim blovik]: 
http://labluaplumo.blogspot.pt/2015/ll/judiko-sen-prediko-pri-kin-auxiliara.html. 
Bo i sperantans osuemons-la yegedi, bi Ido e sperant vemo siimons. 

Fredobsos do puk obsik i dii kritidamul at! 


Kritidatimi jonik e valikosi gudikiin tefii yel 
nulik oles ed olsikanes 

Pled tradutik 

Brekot se buk "Tav lu vdd"fa hiel 'Eduard Vartaniyan' 
Petraduton se Rusanapukfa hiel 'Daniel Morosof 

Ptikavans Fransanik asakons okes: "Cenis kinik vodem usufon-li 
pos tradut ona ini puks votik?" Atosi isakdlo, adunons sperimanti. 
Aseidons len tab sirkofik tradutanis degfol superik de nets difik. 
Valikan anolon puki niladana okik detik. Ed eko! aprimos. Balidan 
(Deutanan) ajafon ad sirkulukam seti sokol: "Febad biramik binon so 
baldik, as jenotem menefa". Niladan (Spanyanan) itraduton seti ini 
lomapuk okik ed aloveblinon penedili sokolane... Ven vodem fizu- 
golon da tradutans valik ed igekomon lu Deutanan, otan te akanon 
nenamiko joniilon dasperi me namajast. Spiket, po prim sperimanta 
fa on pilofol, pos bevob fa tradutans ageton fomi somik: "Sis lunup 
bir binon drined bal lofilikunas menefa". 

Sperimant sumik, kel abinon dilo fefik a dilo cogedik, padunon e 
poso pabepenon fa "Vig". Plak at nitedon, bi leadon kupedon, vio 
laiduliko, efe len puk alik, po stadads valik traduta, vodem votikon — 
bai binod e bai vonaoloveikods puka alik, asi bai... guts tradutanas. 

Asa "Vig" anunon, ad kompenon po sperimant pikobukons 
tradutans calofik e tidans sa studans de nivers anik ela 'Moskva'. 

Vudab alik, piikis niladik tel superiko anolol, amuton liisumon 
de calasvist okik vodemi ed, oni ini puk votik iitradutolo, omuton 
loveblinon seki sokolane. Kompenukabs jenota at abinons kuratiks a 
snatiks e po liisum, e po loveblin vodema patradutol. 

As primapun pasumon brekot se lautot fa hiel 'Nikolay Vasilievic 
Gogol' tiadii "Konot do utos, vio azanoms hiel Ivan Ivanovic ko hiel 
Ivan Nikiforovic". 

Etos abinon notodot kosomik, as notodots modik votik, me kel 
prosadan gretik Rusanik ikaladom jieli 'Agafya Fedoseyevna': litera- 
taposod konota ot, sevabo: 

Alaidaluspikof ed afidof betadis pekukol godo, i supero gudiko ablas- 
famof — e po duns valik distofik at logod ofik no avotukon igo du 
minut bal notodoti okik, dini kelik kosomiko te voms fagofs ad 
jonuldn. 

Tradutans, vodemi agetolo, aprimons ad vobon. 

In sotul Linglanapukik nemodikos acenon, ab ya in sotul Deuta- 
napukik vod tamik "alaidaluspikof" acenon ad vod notodik 
"aluspikotof", e tefu logod: anotodon nosi, viomodo vom alik fagof 
ad biton. 

Lim sokol in jan at avedon Yapanapuk. Rafin, lu on padalabol, 
muton jafiidisevani ad pladulon vodi fakadik "aluspikotof" dub vod 
neudikum "aluspikof", e varbi nametik "ablasfamof" — dub varb 
sofik "abadisagof". 

Larabanapuko literataposod ela 'Gogol' noe "aluspikof", abi 
"aluspikof medii lineg", i noe "abadisagof", abi aprimof ad 
"plodukon blasfami jeikik". 

Fransanan, "mataronastafi" ilusumol, afinukon stadadi balid 
plakota pukavik in mod somik: 

"Alabof kosomoti ad luspikoton medu lineg, ven afidof supuli 
binu betads; se mud ofik bundan vodilas blasfamik asefliton, e val at 
ajenon nen notodot piilik su logod ofik. In mod at voms valik bitofs." 

Do sotul brekota at ya vemo adifon leigodu rigad, mifats 
tradutoda vo te aprimons. 

Da puk Lindana-Seanuanik, in kel ponops: "om" ed "of" < pa- 
malons me vod bal, poso da Nedanapuk e da Tiirkanapuk pidugolo, 
notodot lopik acenon somo: 

"Du vom, supi flumotik betadik afidolo, aplodukof blasfami, 
man ajafiikom oki me luspik. Adunons atis, senalis oksik no 
ajonulolo, viomodo kosomos bevu voms." 

Spanyanapiiko nos pavotukon, te ageboy vodi "asejedof" pla 
"aplodukof". Se Spanyanapiik ini puk di 'Yoruba' belodan Sudana 
atraduton. Men et abejafon jafialo traduti, ed avotukon kuratikosi: 
"sup binu betads" < ad valemikos: "sup binu feilaprods", e taado 
avotukon valemikosi: "ajafiikom oki me luspik" < ad kuratikos: 
"apleidiilom me dunots sublimik okik nejenofik". 

Tradutan sokol, kel ebemastikon piiki di 'Yoruba', agegivon 
vodemi Linglanapiike, korakotis vodastokik okik aluiikolo. 

"Feilaprodis" akuratukumon ad "fluks", eli "asejedof blasfami" 
akorakon ad "asejedof dini badik", e notodoti "apleidtilom me 
dunots sublimik okik nejenofik" atraduton dub fraseod Linglanapukik 
"abeplayom timpuni" ('he beat the drum'). 

Natapret nulik brekota fa 'Gogol' fovo pitraduton se 
Linglanapuk ini piik di 'Bambara': tribut Frikopik, se puk at 
patraduton donu ini Fransanapuk, ko "dins" avedons "yegs", e pos 
atos — ini Litaliyanapuk: 

"Adrinof kompoti ed asejedof se dom yegis nezestidik, ed 
abeplayom eli 'Tamtam', tio vomofiki yubi anotodolo." 

Kods ceina somik binons kluliks. "Sup flumotik binu fluks" vo 
binon "kompot". El "abeplayom timpuni" ga nemutos ad suemon te 
in Siam metaforik. E "timpun" nilon la 'Tamtam' (trum Frikopik). 

Tiks avolfons in luod nulik vero tikaviko. Tsyego "yegs ne- 
zesudik" patradutons balugikumo, efe as "vorotem", sekii flun ela 
'Tamtam' "dom" asmalikon ad "ludom", ed el "yub vomofik" 
papladulon dub notodot brefik a Idldfik "yubiko". Norganan fumaliko 
avotukon sotuli tsyegik, sevabo: no "yubiko", ab "frediko"! Svedanan 
aliiukon baibini stulik me notodot labii partisip ladvarbik: 

Kompoti ifidrinolo, of... — e ret. 

Eko! stadad finik sperimanta aprimon. Atos abinon leigod 
brekota la vodem in rigapuk. Nu, pos tobids zilik tradutanas degtel, 
notodot ela 'Gogol', da vonaoloveikods, noms, kalads e da pats 
piikas difik idugololo, paceinon ad kedets tatikalik a besmiloviks, 
sevabo: 

"Kompoti ifidrinolo, asejedof se ludom vorotemi, ed aprimom 
ad beplayon frediko eli 'Tamtam'." 

Jan afiyumon oki. Cinad "telefonoma defik"* afivobon. De vods 
kildegfol rigadavodema Rusanaptikik te vod bal: ponop posodik 
"of" < agolon pekipolo ju fin, zuo dotumanum tika verato petradu- 
tola palastikon fa kvip balalik tradutanas ad ser. Dinad et baliko 
trodon, das sperimant tradutik no pejentikon po lif hiela 'Nikolay 
Vasilievic Gogol'. ■ 

Is pemagodos, vio hiel 'Gogol' ebepenom Frikopanis 
(ma tradutod sokaleodik modapukik) 

Noet 

*EI "telefonom defik" u "telefonomil sudik" binon pled benosevadik 
in Rusan. Mens anik stanons in ked. Balidan nelaodiko, bi te men 
bal muton lelilon niini, visipon ini lil votikane konotili brefik. 

Telidan ma sokaleod kedik steifulon ad memon uti, keli elilon, dat 
poso osteifulon ad donusagon oti sokolane (i me visip nelaodik). Po 
fin pleda konan balid e konan latik notukons laodiko sotulis oksik 
konotila. Suvo kltilados, das konotils tel, rigik e finik, binons vero 
difiks. 


baibin validity, Richtigkeit, correctessa; 

biramik related to the brewing of beer, das Bierbrauen betreffend, 
concernente le fabrication de bira; 

dotumanum percentage, Prozentsatz; 
giit subtlety, Feingefuhl, delicatessa; 
laidaluspikon to gossip, tratschen, garrular; 

plakot specific experience, einzelne Erfahrung, experientia particular; 
visipon to wisper, flustern, susurrar; 
vorotem trash, Gerumpel, antiqualias; 

Kadaman nulik: Igor Wasilewski jonodom oki 

Yeged do ob e Volapuk 

Panemob Igor Wasilewski, binob Polanan, ab lodob sis yels 
modik in Yapan. Suvo gebob i fomami Yapanik nema obik, sevabo 
eli Washirei, ad pron Yapanapukik pelonedukoli. 

Pamotob un yel: 1972 in Polan, zif: Krakow. Us astudob sanavi, e 
pos daget diploma avobob as sanan to dilad lanivestigik maladanopa 
niverik. Ye lefak gretikun oba abinon ai pukav, pato mekavapukav. 
Spikob pukis distofik, sevabo Linglanapuki, Yapanapuki, Polanapuki, 
Volapuki, elis Esperanto ed Ido. Kanob spikon boso Deutanapuki, 
Rusanapuki e latini, i suemob modadilo vodemis Fransanapuko, 
Litaliyanapuko e Spanyanapuko pepenolis. 

Ven akomob lu Yapan, avotukob vobi oba. Tidob Linglanapuki 
Yapanapuko. Kanob sagon, das fino dunob utosi, kelosi plidob. Asa 
amaniotob, lefak cifik oba binon mekavapukav e pukav valemik, ab 
reton din nog bal, sevabo musig. Sperantapukans ba nolons obi 
danadu sirkotuls obik. 

Lio aprimikon-li nited legretik oba do Volapuk? Balido avedob 
Sperantapukan un yel: 2000, ab jenofo leigupo atuvob i Volapuki, 
ven areidob do jenotem Sperantapuka. Volapuk amagadon po ob 
namikumo ka Sperantapuk. Alogob tano yegedi Volapukik fa hiel 
Hitoshi Kuriyama pipenoli. Sunado afumob das avilob zilo larnon 
Volapuki, ab sakad abinon, das no asevob kiopo tuvon bukis e 
vodabukis. Labiko atuvob in ladetabukil Sperantapukik ladeti Vola- 
pukana famik, hiela Jean Claude Caraco. Apenob lu om, ed om 
agepenom obe, leigupo jonolo vegi lu hiel Ralph Midgley. Abinos 
asvo maifukam yana lu vol lejonik a musterik Volapuka. 

Agetob de oms tidabuki balid, eli "Lehrbuch der Weltsprache 
Volapuk" fa hiel Johann Schmidt, ed eli "Sirkulapenad lu Vola- 
pukaflens valopo", keli nolobs as "Vog Volapuka". Somo ventiir obik 
aprimikon. Aspodob ko Jean Claude e Ralph, apenob i modo lu 
Volapukagrup to els Yahoogroups. Poso alabob paudi, kelosi pidob 
nutimo, ab egekomob donu lu Volapukamuf leziliko. 

Vilob dunon modikosi gonu mekavapuk jonikun a bo musterikun 
at. Jafed obik nutimik binon ledino mek filmotas brefik Volapukik to el 
Youtube. Cedob das no laboy potis modik ad lilon Volapuki paspikol, 
kludo asludob ad jafon sokodi filmotulas, keli anemob "Volapuk 
paspikol". Vilob blofon, das Volapuk binon puk noe papenol, abi 
paspikol. ■ 

Dalebud cifala de 201 5 novul 1, num: 2. 

Sol: Igor Wasilewski, pemotol tin 
1972 in Polan e nu lodol to Saitama 
nilti Tokyo, Yapan, pekomandom ed 
estetom oki vilofiki ad lovesumon cali 
kadamana soga bevtinetik Volapuka 
pla hiel Ralph Midgley, kel eklemom 
cali at. 

• Igor Wasilewski binom sevan stipe- 
rik Volapuka e jenotema onik. 

• Enotukom yegedis Volapukik in 
sogadaresods anik. 

• Id enotukom filmotulis po el 
Youtube, in kels spikom Volapu ki 
ad blofon, das Volaptik binon puk 
noe papenol, abi paspikol. 

• Binom zilikojafadik gonti Volaptik 
po els Facebook e Yahoo Croups. 

Me atos sol: Igor Wasilewski pacalom as 

KADAMAN SOGA BEVUNETIK VOLAPUKA. 

201 5 novul 1 Hermann Philipps, cifal 



Dalebud cifala de 201 5 dekul 1, niim: 3 



Sol: Brian Reynold Bishop, pemotol 
tin 1934 to Kingston upon Thames in 
Linglan, abinom cifal de 1984 yanul 1 
ju 2014 prilul 30, klu dil yels 30. 

Adunom nenfeniko pu ki obsik dub 
propagid, vodems e konsals. 

Demil meritab modayelalunik oma 
kadam e cifal soga bevtinetik Vola¬ 
puka lecedons osi potiki ad gevon 
ome stimatituli. 

Kludo me atos sol: Brian Reynold 
Bishop pacalom ad 

STIMACIFAL VOLAPU KAN EFA. 

201 5 dekul 1 


Hermann Philipps, cifal 

Dalebud cifala de 201 5 dekul 1, num: 4 

Sol: Ralph Midgley, pemotol tin novul yela: 1929 in Linglan, 
adtinom Volapiikamufi sis yel: 1 975. 

Volapukamuf debon ome dani 
vemik kodii vob lezilik du yels 40, 
bevti votiks samo: 

• prod vodabukas Vp. - Lingl. e 
Lingl. - Vp., 

• jafad tidodemas Volaptika me 
Linglanapilk e piiks votik, 

• dabilk nenropik gasedas Vola- 
pilkik, 

• susnumiks tradutods e lautots 
rigik Volaptikiks, 

• plans gramatik do pats fikulik 
in ptik obsik, 

• spod bundanik ko Volapiikans 
e nitedabs sa lisedam kalofik 
ona dil yels modik. 

Demti meritabs at kadam e cifal soga bevunetik Volaptika lece- 
dons osi potiki ad gevon ome stimatituli. 

Kludo me atos sol: Ralph Midgley pacalom ad 

STIMAKADAMAL SOGA BEVUNETIK VOLAPUKA. 

201 5 dekul 1 Hermann Philipps, cifal 



KORAKOTS TEFU GASED NOVULA 

In konotil tiadti “Siilio” reidan zilik atuvom pokis tel. 

Pad: 82, kedet: 15. 

Kanols logon jenotem —» Kanols logon jenotemi 
Pad: 84, kedet: 12. 

abliinobs niludotis —► abllinobs nullidotis . 

nilud = ‘assumption, conjecture, guess’; 
nuliidot = ‘food, nutriment’. 






